NORAKSTS

|  |  |
| --- | --- |
| 27.02.2020. | Nr.3/7 |

**KONKURSA ”PAR VISPĀRĒJA TIPA DIENNAKTS APTIEKAS DARBĪBU JELGAVAS PILSĒTAS ADMINISTRATĪVAJĀ TERITORIJĀ” IZSLUDINĀŠANA**

(ziņo: I.Škutāne)

**Atklāti balsojot: PAR – 14** (A.Rāviņš, R.Vectirāne, V.Ļevčenoks, I.Bandeniece, D.Olte, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, G.Kurlovičs, L.Zīverts, A.Rublis), **PRET –** nav, **ATTURAS** – nav,

Saskaņā ar likuma ”Par pašvaldībām” 15.panta pirmās daļas 6.punktu un 21.panta pirmās daļas 27.punktu, Ministru kabineta 2011.gada 2.augusta noteikumu Nr.610 “Aptieku un filiāļu izvietojuma kritēriji” 15.punktu, un Zāļu valsts aģentūras (turpmāk – Aģentūra) 2020.gada 23.janvāra vēstuli Nr.13-2/302, kurā Aģentūra informē, ka pašvaldībai ir tiesības rīkot konkursu par vispārēja tipa diennakts aptiekas darbību izsludināšanu Jelgavā,

**JELGAVAS PILSĒTAS DOME NOLEMJ:**

1. Izsludināt konkursu ”Par vispārēja tipa diennakts aptiekas darbību Jelgavas pilsētas administratīvajā teritorijā”, kas dod tiesības pārreģistrēt speciālo atļauju (licenci) vispārēja tipa aptiekas atvēršanai (darbībai) ar speciālās darbības nosacījumu “strādā visu diennakti”.

2. Pilnvarot Jelgavas pilsētas pašvaldības izpilddirektoru veikt visas nepieciešamās darbības konkursa organizēšanai normatīvajos aktos noteiktajā kārtībā.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 27.februārī